Einde van die tyd | SkalkSkryf
« Einde van die tyd
Amper die Einde »
Einde van die tyd
Mei 18, 2011 deur Louwie
Drie dae is wat julle oor het voor die EINDE.
Dit is nou tyd om daardie laaste groot patydjie/orgie wat jy nog altyd wou doen te organiseer of, as jy so ingestel is, `n mega biduur op Loftus of waar ook al aan te lê. Of jy kan op jou eie op `n bergpiek gaan sit en mediteer.
Doen dit. Maar doen dit in die oopte sodat jy maklik opgeraap kan word en jy nie dalk agter bly nie. En as die einde nie aanbreek nie, dan het jy ten minste vir een maal `n vir jou sinvolle ding aangevang.
Woeste onweerswolke aan die Ooste op hierdie stemdag, so halfpad in ons Winter in. Tekens van die tye?
En nou word die grootbaas van die IMF aangekla van verkragting en/of poging tot. Is erg. Soms dink sulke hoge mense hulle is onaantasbaar en hulle mag vat wat hulle wil. Dis so bietjie siek.
Dalk is hy ge-frame. Dalk is hy skuldig. Dalk sal die reg sy loop neem. Dalk sal sy baie geld en magtige maters sy bas red.
Maar dan lees ek in die koerant die week van `n man in Hamanskraal. Sy vrou weier hom seks omdat hy HIV positief is. Hy rand haar aan en verkrag haar. Sy gaan kla hom by die Polisie aan van aanranding en verkragting. Toe sy by die huis kom vertel sy hom van die klagte wat sy teen hom gemaak het. Uit wraak vat hy `n mes en sny sy 12 jarige seun se keel af terwyl sy vrou en sy ander, jonger seun staan en kyk.
Ek was naar en my hele lyf was seer van ontsteltenis toe ek dit lees. Hoe kan enige regdenkende mens iets so barbaars aan `n medemens doen? Aan `n kind?
Dan dink `n mens; as dit dan die laaste dae is, dan is dit goed. Laat dit kom. Ons het `n aberante, drog skepsel geword. Die aarde (en die gode) sal ons nie mis nie.
Hy wag vir die opraap
Posted in Uncategorized | Tagged Einde van dae, Laaste dae, Opraap | 10 Kommentaar
op Mei 19, 2011 at 11:06 vm Andrew
"Dit is nou tyd om daardie laaste groot partytjie/orgie wat jy nog altyd wou doen te organiseer"
Klaar gedoen, verlede Sondag het ek 'n fantasie wat ek jare lank al gehad het uiteindelik uitgeleef en dit was elke bietjie so lekker soos wat ek gehoop het dit sal wees. Die grootste sonde in my opinie is om nie jou lewe NOU te leef nie omdat jy glo in 'n stel primitiewe reëls wat volgens oorlewing in plek gestel is deur die gode van 'n oer volk.
op Mei 19, 2011 at 3:58 nm Son
10 uit 10 vir jou Andrew! Ek het nooit gedink JY sal die "guts" hê nie!
Anyway, back to the topic – vandag se Burger berig dat die voorspellers nou laat weet het Saterdag is net die begin van die groot verdrukking – die aarde vergaan nou eers op 21 Oktober hierdie jaar!
op Mei 19, 2011 at 4:52 nm Andrew
Hulle kan nie nou op nommer 99 wil datums verander nie. Wat het gebeur, is die spaceship vertraag?
op Mei 19, 2011 at 9:30 nm Louwie
Dankie vir die inligting Son.
Stem saam Andrew, die donners kan nie nou op hierdie laat stadium van die wedstryd die doelpale skuif nie. Mens het verwagtings, mens het moeite gedoen om alles agtermekaar te kry vir die okasie. Nee magtig man 😯
Is bly om te hoor jy het die fantasie ding gedoen. Klink nie of jy vir ons gaan vertel wat dit was nie?
Hoop hy/sy/hulle/dit het dit ook geniet. Shit, dit was nie dalk fantasie oor `n predikant wat jy gaan vermoor het nie 😯
op Mei 20, 2011 at 12:16 vm Andrew
Hahaha… nee ek doen nie violence nie en ek haat nie dominies soveel dat ek hulle leed sal aandoen nie. Inteendeel, ek is bevriend met een wat dink ek is die greatest ou sedert Jesus. Hy like my baie, en hy bel my party maal net om 'n bietjie kak te praat oor die foon of om emotional support te kry na 'n rowwe dag by die werk. Ander kere vertrou hy die euwel ateis met sy finansiële beleggings waneer hy nie in 'n internet opvangs gebied is nie.
Maar check gou wat het Harold Camping onlangs kwyt geraak gedurende 'n onderhoud met 'n televisie stasie.
The Bible has been my university for over 50 years.
Well I would never have guessed it. Daars die man se problem netjies uitgespel in een kort sin.
(Wat my fantasie betref, ek gaan maar eerder die detail privaat hou.)
op Mei 20, 2011 at 10:01 nm Louwie
Vreemd genoeg Andrew, het ek nog nooit getwyfel oor die integriteit van enige van my ateïstiese vriende en kennisse nie. Dit is die ouens wat met hulle godsdiens dweep wat my koue rillings gee. Soos my vrou sê, as die elektresien of die loodgieter of bouer vir jou `n kwotasie saam met `n bybelversie gee moet jy maar liewer `n ander ou gaan soek om die werk te kom doen. Dié ou gaan jou deur die ore werk.
op Mei 21, 2011 at 3:48 nm Andrew
"Leaving religion improves people's sex lives.
op Mei 21, 2011 at 7:50 nm Son
Ag nee Andrew, dis nou regtig 'n pot snot! Ek kan nie glo JY glo dit nie.
op Mei 22, 2011 at 10:00 vm Andrew
Ek dink nie dis so veregaande nie. Godsdiens is 'n kweekhuis vir allerhande neorose waarvan skulgevoelens oor seks net een is. Hou ook in gedagte dat hierdie nie die enigste opname is wat tot dieselfde gevolgtrekking gekom het nie.
"Much of what we found is in line with other surveys, such as the Pew and ARIS religion surveys …"
Ek het jare terug met 'n meisie uitgegaan wat heeltemal messed up was oor seks agv haar geloof. Sy het tot geglo dat haar oorlede pa haar dop hou elke keer as sy seks het. Imagine vir 'n oomblik hoe inhiberend dit moet wees.
Maar op 'n ligter noot:
"I thank God I was raised Catholic, so sex will always be dirty." — John Waters 😆
op Mei 23, 2011 at 12:37 nm Louwie
Nee Son, Andrew is nie heeltemal verkeerd nie. Dit hang ook maar af van wie die navorsing gedoen het, lyk dit my.
Volgens opnames is Italianers van die warmste ouens in die kooi, en op hulle hake die Latyns-Amerikaners en hulle is erg Katoliek. (Katolies katools dus?)
Die Italianers is ook die bakermat van die Mafia … so go figure 😀
Maar Westerse Calviniste is inderdaad van die "koudste" ouens tussen die lakens. Ook geen wonder nie. Die kerk het al die eeue nie net demone gedemoniseer nie, maar ook seks aan ou Niek en sy trwante toegesê.